FOTO: Khloé Kardashian se indrukwekkende kas vol oefenklere | SARIE
Khloé Kardashian is gefokus op haar nuwe, gesonder leefwyse. Daarom kom dit as geen verrassing dat sy 'n spesiale kas vir al haar oefenklere en -toerusting het nie.
Self berig dat die 31-jarige realiteitster verskeie kaste in haar massiewe huis het, en dat dié een haar gunsteling is: "Ek is versot op my fiksheidskas! Dit is my gunsteling-kas. Ek wys dit vir al my vriende wanneer hulle kom kuier," het Khloé aan die tydskrif vertel.
Volgens E! Online spog die ruim spasie met oorgenoeg hangplek vir haar joga-broeke, laaie bostukke, 'n vertoonkas vir duur bykomstighede én 'n yskas vol waterbottels.